stanford-oval/wikipedia huggingface dataset:
แบล็ค ร็อค ชูตเตอร์

| --- | --- |
แบล็ค ร็อก ชูตเตอร์

ブラック★ロックシューター (Burakku Rokku Shūtā)
แนว: ต่อสู้,ดราม่า
อนิเมะ
Black Rock Shooter
กำกับโดย: Shinobu Yoshioka
เกม
Petite Rock Shooter
ผู้พัฒนา: Imageepoch
แนว: เกมเล่นตามบทบาท
แพลตฟอร์ม: เกมบนเบราว์เซอร์
วางจำหน่ายเมื่อ: 9 มีนาคม พ.ศ. 2554
แบล็ค ร็อก ชูตเตอร์ (ญี่ปุ่น: ブラック★ロックシューター; โรมาจิ: Black Rock Shooter; ทับศัพท์: แบล็ค ร็อก ชูตเตอร์) เป็นมังงะและอนิเมะแนวต่อสู้ โดยนำเด็กผู้หญิงมาต่อสู้กัน ผู้สร้างคือ Shinobu Yoshioka วางจำหน่ายใน โรสมีเดีย เอ็นเตอร์เทนเม้นท์ (Rose Media & Entertainment) ในอนิเมะเรื่องนี้จะมีอยู่ 2 มิติ คือ โลกแห่งความจริง กับ โลกเบื้องหลัง Black Rock Shooter
แบล็ค ร็อค ชูตเตอร์ ฉบับอนิเมะ ในปัจจุบันมีทั้งหมด 2 ภาค
Black Rock Shooter - มี 8 ตอน
Black Rock Shooter OVA 50นาที
Black Rock Shooter Dawn Fall 12 ตอน
เนื้อเรื่อง

BLACK★ROCK SHOOTER – แบล็ค ร็อค ชูตเตอร์ เป็นเรื่องราวของ คุโรอิ มาโตะ นักเรียนม.ต้น เธอได้พบเพื่อนใหม่อย่างทาคานาชิ โยมิ ตั้งแต่วันแรกที่เข้าเรียนจนทั้งคู่นั้นได้กลายเป็นเพื่อนสนิทกัน และได้ใช้ช่วงชีวิตที่มีความสุขเหมือนกับนักเรียนทั่วไปๆ แต่เมื่อทั้งคู่ขึ้นชั้นปีที่ 2 ทำให้ต้องแยกห้องเรียนกัน และมาโตะก็ได้เพื่อนใหม่ที่ชื่อว่า ยู ซึ่งเป็นผู้จัดการชมรมบาสเกตบอลที่มาโตะเล่นอยู่ แต่นั้นกลับเป็นสิ่งที่ทำให้โยมิรู้สึกแปลกแยกขึ้นมา และเกิดความรู้สึกโดดเดี่ยวเมื่อเห็น มาโตะกับยูคุยกันอย่างสนุกสนาน หลังเลิกเรียนมาโตะและยูที่รอโยมิกลับบ้านพร้อมกัน แต่กลับไม่เห็นแม้แต่เงาของโยมิมาตามที่นัด จึงกลับไปถามชมรมวอลเล่ย์บอล ก็พบว่าโยมิได้ล่วงหน้ากลับไปก่อนแล้วและพอวันต่อมาโยมิก็ไม่ได้มาที่โรงเรียน และช่วงหลังเลิกเรียนนั้นมาโตะก็ได้ถูกเรียกตัวไปให้ปากคำกับตำรวจที่บ้าน ถึงการหายตัวไปของโยมิ จึงทำให้มาโตะคิดว่าเป็นความผิดของตัวเองที่ไม่ได้เอาใจใส่โยมิให้ดี วันต่อมาในช่วงเช้าตรู่ก็มีเมลล์จากโยมิส่งมาถึงมาโตะ แต่ทว่ากลับไม่มีข้อความใดๆทั้งสิ้น เมื่อมาโตะโทรไปหาก็ไม่มีใครรับสาย มาโตะตัดสินใจออกไปยังลานว่างบนยอดเนินเขาซึ่งเป็นสถานที่แห่งความทรงจำของเธอกับโยมิ และที่นั้นมาโตะก็ได้พบที่ห้อยมือถือที่ให้กับโยมิเพื่อแสดงความเป็นเพื่อนของทั้งคู่ และที่ห้อยมือถือนั้นก็เกิดเปล่งแสงพร้อมกับนำเธอไปสู่โลกประหลาด และเธอได้พบกับเด็กผู้หญิงคนหนึ่งถามมาโตะว่า ต้องการช่วยคนสำคัญของเธอหรือไม่ แต่ทว่าคำตอบของมาโตะนั้นกลับไม่ได้ต้องการให้ช่วย แต่สิ่งที่มาโตะต้องการคือ การที่ได้เดินไปด้วยกัน การที่ได้หัวเราะด้วยกันและต้องการที่จะเจอกับโยมิอีกครั้ง
เด็กผู้หญิงเหมือนยอมรับในคำขอของมาโตะ จึงได้ทำการรวมร่างเข้ากับตัวของมาโตะ และในวินาทีที่มาโตะได้ร่วมร่างกับเด็กผู้หญิงคนนั้น มาโตะก็ได้รู้ชื่อของเธอที่จะช่วยเพื่อนคนสำคัญซึ่งมีชื่อว่า ” Black Rock Shooter ” (แบล็ค ร็อค ชูตเตอร์) และนี่เองคือจุดเริ่มต้นของเรื่องราวการผจญภัยของมาโตะในการช่วยเหลือโยมิเพื่อนคนสำคัญของเธอ
ตัวละคร > ตัวละครในโลกแห่งความเป็นจริง

Kuroi Mato - คุโรอิ มาโตะเป็นอีกคนของแบล็คร็อก ชูตเตอร์
Takanashi Yomi - ทาคานาชิ โยมิเป็นอีกคนของเดดมาสเตอร์
Koutari Yuu - โคทาริ ยูเป็นอีกคนของสเตรนจ์
Irino Saya - อิริโนะ ซายะเป็นอีกคนของแบล็ค โกลด์ ซอร์
Izuriha Kagari - อิสุริฮะ คางาริเป็นอีกคนของชาร์ล็อตต์
ตัวละคร > ตัวละครแห่งโลกเบื้องหลัง

Black Rock Shooter (BRS) - แบล็ค ร็อก ชูตเตอร์
Dead Master (DM) - เดดมาสเตอร์
Strength (STR) - สเตรนจ์
Black Gold Saw (BGS) - แบล็ค โกลด์ ซอว์
Chariot (CHR) - ชาเรียต
เกมแบล็ค ร็อก ชูตเตอร์

ไวท์ ร็อก ชูตเตอร์
แบล็ค ร็อก ชูตเตอร์
นานะ เกรย์
เนฟ
แหล่งข้อมูลอื่น

http://www.noitamina-brs.jp/ (ญี่ปุ่น)
↑  https://plakapongnaja.wordpress.com/%E0%B9%80%E0%B8%99%E0%B8%B7%E0%B9%89%E0%B8%AD%E0%B9%80%E0%B8%A3%E0%B8%B7%E0%B9%88%E0%B8%AD%E0%B8%87%E0%B8%A2%E0%B9%88%E0%B8%AD-black-rock-shooter/
สมเด็จพระราชินีฟรีแดรีกีแห่งกรีซ

| ธรรมเนียมพระยศของ สมเด็จพระราชินีฟรีแดรีกีแห่งกรีซ |
| --- | --- |
ธงประจำพระอิสริยยศ
ตราประจำพระองค์
ธงประจำพระองค์
การทูล: Her Majesty (ใต้ฝ่าละอองพระบาท)
การแทนตน: ข้าพระพุทธเจ้า
การขานรับ: Your Majesty  (พระพุทธเจ้าข้า/เพคะ)
สมเด็จพระราชินีฟรีแดรีกีแห่งกรีซ (กรีก: Φρειδερίκη των Ελλήνων) หรือพระนามจริงคือ ฟรีเดอรีเคอแห่งฮันโนเฟอร์ (เยอรมัน: Friederike von Hannover) เป็นเจ้าหญิงเยอรมันซึ่งอภิเษกสมรสเข้าสู่พระราชวงศ์กรีซในฐานะพระมเหสีในสมเด็จพระเจ้าปัฟโลสแห่งกรีซ พระนางจึงมีพระยศเป็นสมเด็จพระราชินีฟรีแดรีกีแห่งกรีซ
ช่วงต้นของชีวิต

เจ้าหญิงฟรีเดอรีเคอประสูติในวันที่ 18 เมษายน ค.ศ. 1917 ณ เมืองบรานเคนเบิร์ก อาร์ม ฮาร์ส ประเทศเยอรมนี พระนางเป็นพระราชธิดาใน เออร์เนสต์ ออกุสตุส ดยุกแห่งบรันสวิก และเจ้าหญิงวิคโทรีอา ลูอีเซอ แห่งปรัสเซีย ผู้ซึ่งเป็นพระราชธิดาพระองค์เดียวในจักรพรรดิวิลเฮ็ล์มที่ 2 แห่งเยอรมนีกับเจ้าหญิงออกัสตา วิคตอเรียแห่งชเลสวิช-ฮ็อลชไตน์ เจ้าหญิงเฟรเดอริกาทรงเป็นธิดาในเจ้าชายสายราชวงศ์ฮันโนเฟอร์ พระนางจึงมีพระยศเป็น เจ้าหญิงฟรีเดอรีเคอแห่งฮันโนเฟอร์,สหราชอาณาจักรและไอร์แลนด์ และทรงเป็นดัสเชสเฟรเดอริกาแห่งบรันสวิก - ลุนเบิร์ก
พระนางเป็นพระปนัดดาใน จักรพรรดิฟรีดริชที่ 3 แห่งเยอรมนีและเจ้าหญิงวิกตอเรีย พระวรราชกุมารี ผู้ซึ่งเป็นพระราชธิดาองค์โตในสมเด็จพระราชินีนาถวิกตอเรียแห่งสหราชอาณาจักร
จากความสัมพันธ์นี้พระนางเป็นพระญาติห่างๆในสมเด็จพระราชินีนาถเอลิซาเบธที่ 2 แห่งสหราชอาณาจักรและเป็นพระญาติห่าง ๆ ในเจ้าชายฟิลิป ดยุกแห่งเอดินบะระด้วย พระนางทรงเป็นทายาทโดยผ่านทางพระเจ้าจอร์จที่ 3 แห่งสหราชอาณาจักร เมื่อประสูติพระนางจึงอยู่ในลำดับที่ 34 ในการสืบราชบัลลังก์สหราชอาณาจักร ถึงแม้ว่าทรงไม่เคยได้รับพระยศแบบอังกฤษ
อภิเษกสมรส

ในปี ค.ศ. 1936 มกุฎราชกุมารพอลแห่งกรีซ ได้ขออภิเษกสมรสพระนางที่กรุงเบอร์ลิน เมื่อพระองค์เสด็จไปที่นั่นเพื่อเข้าร่วมโอลิมปิกฤดูร้อน 1936 การหมั้นของทั้ง 2 พระองค์ได้ประกาศขึ้นอย่างเป็นทางการในวันที่ 28 กันยายน ค.ศ. 1937 ในวันที่ 9 มกราคม ค.ศ. 1938 ทรงอภิเษกสมรสกันที่กรุงเอเธนส์ เจ้าชายปัฟโลสเป็นพระโอรสในพระเจ้าคอนสแตนตินที่ 1 แห่งกรีซและเจ้าหญิงโซเฟียแห่งปรัสเซีย ผู้เป็นพระขนิษฐาในจักรพรรดิวิลเฮ็ล์มที่ 2 แห่งเยอรมนี เจ้าชายปัฟโลสทรงเป็นรัชทายาทในราชบัลลังก์เนื่องจากพระเชษฐาคือ สมเด็จพระราชาธิบดีจอร์จที่ 2 แห่งกรีซทรงไม่มีทายาท
ในช่วงต้นของการอภิเษกสมรสทรงประทับอยู่ที่ วิลลา ฟิไซโก ในกรุงเอเธนส์ 10 เดือนหลังการอภิเษกสมรสทรงให้กำเนิดพระธิดา 1 พระองค์คือ เจ้าหญิงโซเฟีย ซึ่งในอนาคตคือ สมเด็จพระราชินีโซเฟียแห่งสเปน และกำเนิดพระโอรสคือ เจ้าชายคอนสแตนติน
สงครามและการลี้ภัย

ในระหว่างสงครามโลกครั้งที่ 2 เดือนเมษายน ค.ศ. 1941 พระราชวงศ์กรีกได้อพยพไปที่เกาะครีตโดยเรือเหาะซันเดอร์แลนด์ สมเด็จพระราชาธิบดีจอร์จที่ 2 และพระราชวงศ์ที่เหลือได้ตั้งถิ่นฐานที่แอฟริกาใต้ ที่นี่พระธิดาองค์สุดท้องคือ เจ้าหญิงไอรีนแห่งกรีซและเดนมาร์กได้ประสูติขึ้นในวันที่ 11 พฤษภาคม ค.ศ. 1942 แจน สมุทส์ผู้นำแอฟริกาใต้ได้รับพระธิดามาอุปถัมภ์
หลังจากนั้นไม่นานกองทัพเยอรมันได้โจมตีเกาะครีต พระนางและพระราชวงศ์ต้องอพยพอีกครั้ง ได้ตั้งคณะรัฐบาลพลัดถิ่นขึ้นที่ลอนดอน ในตอนท้ายพระราชวงศ์ได้ตั้งถิ่นฐานในอียิปต์ในเดือนกุมภาพันธ์ ค.ศ. 1944
ในวันที่ 1 กันยายน ค.ศ. 1946 ชาวกรีกได้มีประชามติฟื้นฟูราชวงศ์ พระเจ้าจอร์จได้ขึ้นครองราชย์ มกุฎราชกุมารและมกุฎราชกุมารีได้กลับไปอยู่ที่วิลลา ฟิไซโก
พระสวามีครองราชย์

ในวันที่ 1 เมษายน ค.ศ. 1947 พระสวามีของพระนางฟรีแดรีกีได้ขึ้นครองราชสมบัติพระนาม สมเด็จพระเจ้าปัฟโลสแห่งกรีซ พระนางได้รับการสถาปนาเป็นสมเด็จพระราชินี ความไม่มั่นคงของการเมืองคอมมิวนิสต์ในทางเหนือของกรีซนำไปสู่ สงครามกลางเมืองกรีซ กษัตริย์และพระราชินีได้เสด็จไปยังทางตอนเหนือของกรีซภายใต้การรักษาความปลอดภัยอย่างเข้มงวดเพื่อร้องขอความจงรักภักดีในฤดูร้อน ค.ศ. 1947
ระหว่างสงครามกลางเมือง พระราชินีฟรีแดรีกีทรงก่อตั้งค่ายราชินี หรือเมืองเด็ก มีเครือข่าย 53 ค่าย ทั่วกรีซ พระนางทรงจัดตั้งเพื่อดูแลเด็กกำพร้าและเด็กจากครอบครัวยากไร้ ในค่ายมีที่พัก,อาหาร,การศึกษาเพื่อการพัฒนาเด็ก
สงครามกลางเมืองกรีกจบลงในเดือนสิงหาคม ค.ศ. 1949 เป็นโอกาสที่ดีของเหล่าผู้ปกครองที่เสริมสร้างความเข้มแข็งของระบอบกษัตริย์ ทั้ง 2 พระองค์ให้ความสำคัญกับการเยือนต่างประเทศคือ โจซิป โบรซ ติโตในเบลเกรด ประธานาธิบดีลุยกิ อายเนาดีแห่งอิตาลีที่โรม ธีโอดอร์ เฮิสแห่งเยอรมนีตะวันตก เบชารา เอล โควรีแห่งเลบานอน สมเด็จพระจักรพรรดิเฮลี เซลาสซีที่ 1 แห่งเอธิโอเปีย จักรกาวาตี ราชาโกปาลาชาลีแห่งอินเดีย สมเด็จพระเจ้าจอร์จที่ 6 แห่งสหราชอาณาจักร และทรงเป็นแขกของประธานาธิบดีดไวต์ ดี. ไอเซนฮาวร์แห่งสหรัฐอเมริกา
ในวันที่ 16 พฤศจิกายน ค.ศ. 1953 พระนางปรากฏในนิตยสารไลฟ์ของอเมริกาในฐานะแขกของอเมริกา พระนางทรงเดินทางไปทั่วโลก ในปีนั้นพระนางปรากฏอยู่บนปกนิตยสารไทม์ ในวันที่ 14 พฤษภาคม ค.ศ. 1962 พระธิดาองค์โต เจ้าหญิงโซเฟียได้อภิเษกสมรสกับเจ้าชายฆวน คาร์โลสแห่งสเปนที่กรุงเอเธนส์
สมเด็จพระพันปีหลวง

ในวันที่ 6 มีนาคม ค.ศ. 1964 สมเด็จพระเจ้าปัฟโลสแห่งกรีซ เสด็จสวรรคต และพระโอรสของพระนางได้สืบราชสมบัติต่อเป็น สมเด็จพระราชาธิบดีคอนสแตนตินที่ 2 แห่งกรีซ พระองค์ทรงอภิเษกสมรสกับเจ้าหญิงอันเนอ-มารีแห่งเดนมาร์กหลังจากปีนั้นในวันที่ 18 กันยายน สมเด็จพระราชินีฟรีแดรีกีทรงได้รับสถาปนาเป็นสมเด็จพระพันปีหลวง ทรงเข้าร่วมพระราชพิธีสำคัญเช่นการรับศีลล้างบาปของพระนัดดาทั้งที่กรีซและสเปน
เสด็จลี้ภัย

ความขัดแย้งระหว่างสมเด็จพระราชาธิบดีคอนสแตนตินกับนายกรัฐมนตรีจอร์จ ปาปันเดรอูลทำให้เกิดการปฏิวัติโดยทหารในวันที่ 21 เมษายน ค.ศ. 1967 ทำให้เกิดยุครุ่งเรืองของรัฐบาลทหารกรีซ ในขั้นต้นพระราชาธิบดีคอนสแตนตินทรงร่วมมือกับรัฐบาลทหาร ทีได้สาบานว่าจะสนับสนุนระบอบกษัตริย์ แต่ในตอนหลังพระองค์มีความตั้งใจที่จะฟื้นฟูระบอบประชาธิปไตยแต่ล้มเหลวทำให้ต้องเสด็จออกจากประเทศ
ในวันที่ 1 มิถุนายน ค.ศ. 1973 รัฐบาลทหารได้ทำการล้มล้างสถาบันกษัตริย์กรีซโดยปราศจากการเห็นชอบจากประชาชน ประชาชนได้เห็นชอบกับระบอบสาธารณรัฐ ดังนั้นประมุขใหม่ของกรีซคือ ประธานาธิบดีจอร์จ ปาปาโดเปาลอส
รัฐบาลเผด็จการได้สิ้นสุดในวันที่ 24 กรกฎาคม ค.ศ. 1974 และไม่มีการฟื้นฟูระบอบกษัตริย์ ได้มีการลงประชามติเกี่ยวกับสมเด็จพระราชาธิบดีคอนสแตนติน ร้อยละ 70 สนับสนุนระบอบประชาธิปไตยแบบสาธารณรัฐ
บั้นปลาย

สมเด็จพระราชินีฟรีแดรีกีสวรรคตในวันที่ 6 กุมภาพันธ์ ค.ศ. 1981 ในช่วงการลี้ภัยที่กรุงมาดริดในระหว่างการผ่าตัดดวงพระเนตร ได้มีการรายงานการสวรรคตของพระนางในหนังสือพิมพ์ เดอะ นิวยอร์ก ไทม์ว่าทรงสวรรคตระหว่างการผ่าตัดเปลือกพระเนตรที่ซึ่งทรงไปผ่าตัดบ่อยๆ แต่มีข่าวลือว่าพระนางสวรรคตจากการศัลยกรรมพระเนตร บางแหล่งข่าวรายงานว่า พระนางสวรรคตจากภาวะพระหทัยวาย พระศพของพระนางได้ฝังที่ พระราชวังตาโตย
พระอิศริยยศ

18 มีนาคม ค.ศ. 1917 - 9 มกราคม ค.ศ. 1938: เจ้าหญิงฟรีเดอรีเคอแห่งฮันโนเฟอร์
9 มกราคม ค.ศ. 1938 - 1 เมษายน ค.ศ. 1947: มกุฎราชกุมารีแห่งกรีซ
1 เมษายน ค.ศ. 1947 - 6 มีนาคม ค.ศ. 1964: สมเด็จพระราชินีแห่งกรีซ
6 มีนาคม ค.ศ. 1964 - 6 กุมภาพันธ์ ค.ศ. 1981: สมเด็จพระราชินีฟรีแดรีกีแห่งกรีซ
นครโฮจิมินห์

| นครโฮจิมินห์ Thành phố Hồ Chí Minh ไซ่ง่อน (Sài Gòn) |
| --- | --- |
นครภายใต้ส่วนกลาง
สถานที่ต่าง ๆ ในนครโฮจิมินห์
thแผนที่นครโฮจิมินห์
นครโฮจิมินห์ที่ตั้งในประเทศเวียดนามแสดงแผนที่ประเทศเวียดนามนครโฮจิมินห์ที่ตั้งในเอเชียตะวันออกเฉียงใต้แสดงแผนที่เอเชียตะวันออกเฉียงใต้
พิกัด: 10°48′N 106°39′E﻿ / ﻿10.800°N 106.650°E﻿ / 10.800; 106.650
ประเทศ:  เวียดนาม
ภูมิภาค: ภาคตะวันออกเฉียงใต้
ก่อตั้งเมื่อ: ค.ศ. 1698
เปลี่ยนชื่อเมื่อ: ค.ศ. 1976
ผู้ก่อตั้ง: เหงียน หืว กัญ
การปกครอง
 • ประเภท: นครภายใต้ส่วนกลาง
 • เลขาธิการพรรค: เหงียน วัน เนน
 • ประธานสภาประชาชน: เหงียน ถิ เหละ
 • ประธานคณะกรรมการประชาชน: ฟาน วัน หมาย
พื้นที่
 • นครภายใต้ส่วนกลาง: 2,096.5 ตร.กม. (809.5 ตร.ไมล์)
ความสูง: 19 เมตร (63 ฟุต)
ประชากร (2022)
 • นครภายใต้ส่วนกลาง: 9,720,800 คน
 • ความหนาแน่น: 4,600 คน/ตร.กม. (12,000 คน/ตร.ไมล์)
 • เขตเมือง: 7,793,600 คน
 • นอกเมือง: 1,927,200 คน
 • รวมปริมณฑล: 21,281,639 คน
เขตเวลา: UTC+07:00 (ICT)
รหัสพื้นที่: +84 (28)
GRP (Nominal): 2022
– ทั้งหมด: 63.6 พันล้านเหรียญสหรัฐ
– ต่อหัว: US$6,890
GRP (PPP): 2022
– ทั้งหมด: US$199.7 พันล้าน
– ต่อหัว: US$21,640
HDI (2020): 0.795 (2nd)
เว็บไซต์: www.hochiminhcity.gov.vn
นครโฮจิมินห์ (เวียดนาม: Thành phố Hồ Chí Minh, ถิ่นเหนือ: [tʰajŋ̟˨˩ fo˧˦ ho˨˩ t͡ɕi˧˦ mïŋ˧˧] ไฟล์:Thành phố Hồ Chí Minh.wav, ถิ่นใต้: [tʰan˨˩ fow˦˥ how˨˩ cɪj˦˥ mɨn˧˧] ไฟล์:Thanh Pho Ho Chi Minh.ogg) หรือชื่อเดิม ไซ่ง่อน (Sài Gòn, ถิ่นเหนือ: [sàj ɣɔ̀n] ไฟล์:Sài Gòn.wav, ถิ่นใต้: [ʂàj ɣɔ̀ŋ] ไฟล์:Saigon.ogg) เป็นเมืองใหญ่ที่สุดของประเทศเวียดนาม ตั้งอยู่บริเวณสามเหลี่ยมปากแม่น้ำโขง นครโฮจิมินห์เป็นศูนย์กลางทางเศรษฐกิจของเวียดนาม จากประชากรร้อยละ 7.5 ของประเทศ แต่มีจีดีพีถึงร้อยละ 20.2 และการลงทุนจากต่างประเทศมากถึงร้อยละ 34.9 ของทั้งประเทศ
ประวัติศาสตร์

ไซ่ง่อนในอดีตเคยเป็นเมืองในการปกครองของเขมรมาก่อนเรียกว่า ไพรนคร (ตัวอักษรเขมรเขียนว่า ព្រៃនគរ) ต่อมาเมื่อเวียดนามเข้ามายึดครองดินแดนนี้ จึงได้เปลี่ยนชื่อเมืองเป็นภาษาเวียดนามว่า ซาดิ่ญ (Gia Định) และต่อมาเปลี่ยนชื่อว่า ไซ่ง่อน (Sài Gòn) กาลเวลาหลายร้อยปีต่อมาอีก เมื่อแยกประเทศเวียดนาม ออกเป็นสองส่วน ไซ่ง่อนเป็นเมืองหลวงของเวียดนามใต้ เมื่อเวียดนามเหนือยึดได้จึงเปลี่ยนชื่อเป็น นครโฮจิมินห์ ตามชื่อของโฮจิมินห์ ผู้นำเวียดมินห์
ภูมิศาสตร์ > ภูมิอากาศ

| ข้อมูลภูมิอากาศของนครโฮจิมินห์> เดือน | ข้อมูลภูมิอากาศของนครโฮจิมินห์> ม.ค. | ข้อมูลภูมิอากาศของนครโฮจิมินห์> ก.พ. | ข้อมูลภูมิอากาศของนครโฮจิมินห์> มี.ค. | ข้อมูลภูมิอากาศของนครโฮจิมินห์> เม.ย. | ข้อมูลภูมิอากาศของนครโฮจิมินห์> พ.ค. | ข้อมูลภูมิอากาศของนครโฮจิมินห์> มิ.ย. | ข้อมูลภูมิอากาศของนครโฮจิมินห์> ก.ค. | ข้อมูลภูมิอากาศของนครโฮจิมินห์> ส.ค. | ข้อมูลภูมิอากาศของนครโฮจิมินห์> ก.ย. | ข้อมูลภูมิอากาศของนครโฮจิมินห์> ต.ค. | ข้อมูลภูมิอากาศของนครโฮจิมินห์> พ.ย. | ข้อมูลภูมิอากาศของนครโฮจิมินห์> ธ.ค. | ข้อมูลภูมิอากาศของนครโฮจิมินห์> ทั้งปี |
| --- | --- | --- | --- | --- | --- | --- | --- | --- | --- | --- | --- | --- | --- |
| อุณหภูมิสูงสุดเฉลี่ย °C (°F) | 31.6 (88.9) | 32.9 (91.2) | 33.9 (93) | 34.6 (94.3) | 34.0 (93.2) | 32.4 (90.3) | 32.0 (89.6) | 31.8 (89.2) | 31.3 (88.3) | 31.2 (88.2) | 31.0 (87.8) | 30.8 (87.4) | 32.3 (90.1) |
| อุณหภูมิเฉลี่ยแต่ละวัน °C (°F) | 26.4 (79.5) | 27.7 (81.9) | 29.2 (84.6) | 30.2 (86.4) | 29.6 (85.3) | 28.5 (83.3) | 28.2 (82.8) | 28.1 (82.6) | 27.9 (82.2) | 27.6 (81.7) | 26.9 (80.4) | 26.1 (79) | 28.03 (82.46) |
| อุณหภูมิต่ำสุดเฉลี่ย  °C (°F) | 21.1 (70) | 22.5 (72.5) | 24.4 (75.9) | 25.8 (78.4) | 25.2 (77.4) | 24.6 (76.3) | 24.3 (75.7) | 24.3 (75.7) | 24.4 (75.9) | 23.9 (75) | 22.8 (73) | 21.4 (70.5) | 23.7 (74.7) |
| ปริมาณฝน มม (นิ้ว) | 13.8 (0.543) | 4.1 (0.161) | 10.5 (0.413) | 50.4 (1.984) | 218.4 (8.598) | 311.7 (12.272) | 293.7 (11.563) | 269.8 (10.622) | 327.1 (12.878) | 266.7 (10.5) | 116.5 (4.587) | 48.3 (1.902) | 1,931 (76.024) |
| ความชื้นร้อยละ | 69 | 68 | 68 | 70 | 76 | 80 | 80 | 81 | 82 | 83 | 78 | 73 | 75.7 |
| วันที่มีฝนตกโดยเฉลี่ย | 2.4 | 1.0 | 1.9 | 5.4 | 17.8 | 19.0 | 22.9 | 22.4 | 23.1 | 20.9 | 12.1 | 6.7 | 155.6 |
| จำนวนชั่วโมงที่มีแดด | 244.9 | 248.6 | 272.8 | 231.0 | 195.3 | 171.0 | 179.8 | 173.6 | 162.0 | 182.9 | 201.0 | 223.2 | 2,486.1 |
แหล่งที่มา 1: องค์การอุตุนิยมวิทยาโลก (UN) Weatherbase (humidity)
แหล่งที่มา 2: (ชั่วโมงแสงแดดเท่านั้น)
การแบ่งเขตการปกครอง

| รายชื่อเขตการปกครองของนครโฮจิมินห์ด ค ก> ชื่อเขต/อำเภอ (เดือนธันวาคม ค.ศ. 2003) | รายชื่อเขตการปกครองของนครโฮจิมินห์ด ค ก> จำนวนเขตย่อย  (เดือนธันวาคม ค.ศ. 2003) | รายชื่อเขตการปกครองของนครโฮจิมินห์ด ค ก> พื้นที่ (กม.) (เดือนธันวาคม ค.ศ. 2008) | รายชื่อเขตการปกครองของนครโฮจิมินห์ด ค ก> ประชากร (ค.ศ. 2011) | รายชื่อเขตการปกครองของนครโฮจิมินห์ด ค ก>  | รายชื่อเขตการปกครองของนครโฮจิมินห์ด ค ก>  | รายชื่อเขตการปกครองของนครโฮจิมินห์ด ค ก>  | รายชื่อเขตการปกครองของนครโฮจิมินห์ด ค ก>  |
| --- | --- | --- | --- | --- | --- | --- | --- |
| เขต | เขต | เขต | เขต | เขต | เขต | เขต |  |
| เขต 1 | 10 แขวง | 7.73 | 185,715 |  |  |  |  |
| เขต 3 | 14 แขวง | 4.92 | 188,898 |  |  |  |  |
| เขต 4 | 15 แขวง | 4.18 | 183,043 |  |  |  |  |
| เขต 5 | 15 แขวง | 4.27 | 175,217 |  |  |  |  |
| เขต 6 | 14 แขวง | 7.19 | 251,902 |  |  |  |  |
| เขต 7 | 10 แขวง | 35.69 | 265,997 |  |  |  |  |
| เขต 8 | 16 แขวง | 19.18 | 421,547 |  |  |  |  |
| เขต 10 | 15 แขวง | 5.72 | 234,188 |  |  |  |  |
| เขต 11 | 16 แขวง | 5.14 | 234,293 |  |  |  |  |
| เขต 12 | 11 แขวง | 52.78 | 451,737 |  |  |  |  |
| เขตก่อเวิ้ป | 16 แขวง | 19.74 | 561,068 |  |  |  |  |
| เขตเตินบิ่ญ | 15 แขวง | 22.38 | 430,350 |  |  |  |  |
| เขตเตินฟู้ | 11 แขวง | 16.06 | 419,227 |  |  |  |  |
| เขตบิ่ญถั่ญ | 20 แขวง | 20.76 | 479,733 |  |  |  |  |
| เขตฟู้หญ่วน | 15 แขวง | 4.88 | 175,631 |  |  |  |  |
| เขตบิ่ญเติน | 10 แขวง | 51.89 | 611,170 |  |  |  |  |
| นครภายใต้นครภายใต้ส่วนกลาง | นครภายใต้นครภายใต้ส่วนกลาง | นครภายใต้นครภายใต้ส่วนกลาง | นครภายใต้นครภายใต้ส่วนกลาง | นครภายใต้นครภายใต้ส่วนกลาง | นครภายใต้นครภายใต้ส่วนกลาง | นครภายใต้นครภายใต้ส่วนกลาง |  |
| นครถูดึ๊ก | 34 แขวง | 211.56 | 1,013,795 |  |  |  |  |
| อำเภอ | อำเภอ | อำเภอ | อำเภอ | อำเภอ | อำเภอ | อำเภอ |  |
| อำเภอกู๋จี | 20 ตำบล, 1 เมือง | 434.5 | 362,454 |  |  |  |  |
| อำเภอฮ้อกโมน | 11 ตำบล, 1 เมือง | 109.18 | 363,171 |  |  |  |  |
| อำเภอบิ่ญจั๊ญ | 15 ตำบล, 1 เมือง | 252.69 | 465,248 |  |  |  |  |
| อำเภอหญ่าแบ่ | 6 ตำบล, 1 เมือง | 100.41 | 109,949 |  |  |  |  |
| อำเภอเกิ่นเส่อ | 6 ตำบล, 1 เมือง | 704.22 | 70,499 |  |  |  |  |
| รวมทั้งหมด | 257 แขวง, 58 ตำบล, 5 เมือง | 2,095.01 | 7,521,138 |  |  |  |  |
การคมนาคม

ชาวเวียดนามในนครโฮจิมินห์ส่วนใหญ่เดินทางโดยรถจักรยานยนต์ มีรถแท็กซี่บริการโดยมีหลายบริษัท และมีรถประจำทางบริการ เรียกว่า ไซ่ง่อนบัส (Saigon Bus)
ท่าอากาศยานนานาชาติเตินเซินเญิ้ต (Tân Sơn Nhất) เป็นท่าอากาศยานที่ใหญ่ที่สุดในเวียดนามในด้านจำนวนผู้โดยสารตั้งอยู่ใจกลางนครโฮจิมินห์ อย่างไรก็ตาม ท่าอากาศยานนานาชาติล็องถั่ญ (Long Thành) การก่อสร้างระยะแรกกำหนดแล้วเสร็จภายในเดือนกันยายน ค.ศ. 2025 และจะกลายเป็นท่าอากาศยานที่ใหญ่ที่สุดแทน
การคมนาคม > รถไฟ

นครโฮจิมินห์นี้ยังเป็นสถานีปลายทางของการรถไฟเวียดนามสายต่าง ๆ ในประเทศของเวียดนาม ทางรถไฟสายเหนือ-ใต้ วิ่งจากไซ่ง่อนไปยังฮานอยจากสถานีรถไฟไซ่ง่อนในพื้นที่เขต 3 โดยจอดที่เมืองและจังหวัดต่าง ๆ อย่างไรก็ตาม การขนส่งทางรางยังไม่พัฒนาเต็มที่ โดยปัจจุบันมีเพียงการขนส่งผู้โดยสาร 0.6% และการขนส่งสินค้า 6%
การคมนาคม > ระบบขนส่งสาธารณะ > รถไฟฟ้า

รถไฟฟ้านครโฮจิมินห์เป็นเครือข่ายขนส่ง โดยสาย 1 เปิดให้บริการในปี 2024 เส้นทางนี้เชื่อมต่อในพื้นที่เขต 9 คาดการณ์ว่าเส้นทางนี้จะให้บริการผู้โดยสารมากกว่า 160,000 คนต่อวัน
เมืองพี่น้อง

มีเมืองพี่น้อง 26 เมือง / ภูมิภาคของนครโฮจิมินห์:
เม็กซิโกซิตี ประเทศเม็กซิโก
เซี่ยงไฮ้ ประเทศจีน
มะนิลา ประเทศฟิลิปปินส์
ซานฟรานซิสโก สหรัฐ
โอซากะ ประเทศญี่ปุ่น
ปูซาน ประเทศเกาหลีใต้
กว่างโจว ประเทศจีน
ลียง ประเทศฝรั่งเศส
เฉิ่นหยาง ประเทศจีน
แคว้นสเวียร์ดลอฟสค์ ประเทศรัสเซีย
แขวงจำปาศักดิ์ ประเทศลาว
เวียงจันทน์ ประเทศลาว
แคว้นโรนาลป์ ประเทศฝรั่งเศส
พนมเปญ ประเทศกัมพูชา
มอสโก ประเทศรัสเซีย
โทรอนโต ประเทศแคนาดา
โยโกฮามะ ประเทศญี่ปุ่น
จังหวัดเฮียวโงะ ประเทศญี่ปุ่น
มินสค์ ประเทศเบลารุส
วลาดีวอสตอค ประเทศรัสเซีย
บาร์เซโลนา ประเทศสเปน
เซบิยา ประเทศสเปน
โจฮันเนสเบิร์ก ประเทศแอฟริกาใต้
ย่างกุ้ง ประเทศพม่า
มอนเตร์เรย์ ประเทศเม็กซิโก
จังหวัดไอจิ ประเทศญี่ปุ่น
แหล่งข้อมูลอื่น

เที่ยว "โฮจิมินห์" ถิ่นรอยอดีตสงคราม, คลังข้อมูลเก่าเก็บจากแหล่งเดิมเมื่อ 6 พฤศจิกายน 2012
| ด ค กเขตการปกครองของประเทศเวียดนาม |
| --- | --- |
ภาค:  ชายฝั่งตอนกลางใต้  ชายฝั่งตอนกลางเหนือ  ดินดอนสามเหลี่ยมปากแม่น้ำโขง  ดินดอนสามเหลี่ยมปากแม่น้ำแดง  ที่สูงตอนกลาง  ภาคตะวันตกเฉียงเหนือ  ภาคตะวันออกเฉียงใต้  ภาคตะวันออกเฉียงเหนือ 
เทศบาลนคร:  เกิ่นเทอ  ดานัง  เว้  ฮานอย  โฮจิมินห์  ไฮฟอง 
จังหวัด:  กว๋างจิ  กว๋างนาม  กว๋างนิญ  กว๋างบิ่ญ  กว๋างหงาย  กอนตูม  ก่าเมา  กาวบั่ง  เกียนซาง  คั้ญฮหว่า  จ่าวิญ  ซ้อกจัง  ซาลาย  เซินลา  ด่งท้าป  ด่งนาย  ดั๊กนง  ดั๊กลัก  เดี่ยนเบียน  เต็ยนิญ  เตวียนกวาง  เตี่ยนซาง  ทัญฮว้า  ท้ายเงวียน  ท้ายบิ่ญ  นามดิ่ญ  นิญถ่วน  นิญบิ่ญ  บักเลียว  บั๊กกั่น  บั๊กซาง  บั๊กนิญ  บ่าเสียะ-หวุงเต่า  บิ่ญเซือง  บิ่ญดิ่ญ  บิ่ญถ่วน  บิ่ญเฟื้อก  เบ๊นแจ  ฟู้เถาะ  ฟู้เอียน  ล็องอาน  ลายเจิว  เลิมด่ง  หลั่งเซิน  หล่าวกาย  หวิญฟุก  หวิญล็อง  ห่าซาง  ห่าติ๋ญ  ห่านาม  หายเซือง  เหงะอาน  เหิ่วซาง  อานซาง  เอียนบ๊าย  ฮหว่าบิ่ญ  ฮึงเอียน 
อดีตจังหวัด:  เจิวด๊ก  มิญหาย  ล็องโห่  หวิญฟู้  ห่าเซินบิ่ญ  ห่าเต็ย  ห่านามนิญ  ห่าบั๊ก  เหงะติ๋ญ 
| ด ค กเมืองเจ้าภาพการแข่งขันกีฬาแหลมทองและซีเกมส์ |
| --- | --- | --- |
| แหลมทอง |  1959:  กรุงเทพมหานคร  1961:  ย่างกุ้ง  1963:  พนมเปญ  1965:  กัวลาลัมเปอร์  1967:  กรุงเทพมหานคร  1969:  ย่างกุ้ง  1971:  กัวลาลัมเปอร์  1973:  สิงคโปร์  1975:  กรุงเทพมหานคร  |  |
| ซีเกมส์ |  1977:  กัวลาลัมเปอร์  1979:  จาการ์ตา  1981:  มะนิลา  1983:  สิงคโปร์  1985:  กรุงเทพมหานคร  1987:  จาการ์ตา  1989:  กัวลาลัมเปอร์  1991:  มะนิลา  1993:  สิงคโปร์  1995:  เชียงใหม่  1997:  จาการ์ตา  1999:  บันดาร์เซอรีเบอกาวัน  2001:  กัวลาลัมเปอร์  2003:  ฮานอย-โฮจิมินห์  2005:  มะนิลา  2007:  นครราชสีมา  2009:  เวียงจันทน์  2011:  ปาเล็มบัง-จาการ์ตา  2013:  เนปยีดอ  2015:  สิงคโปร์  2017:  กัวลาลัมเปอร์  2019:  มะนิลา  2021:  ฮานอย  2023:  พนมเปญ  2025:  กรุงเทพมหานคร-ชลบุรี-สงขลา  |  |
| ฐานข้อมูลการควบคุมรายการหลักฐาน  |
| --- | --- |
นานาชาติ:  FAST  ISNI  VIAF 
ประจำชาติ:  สเปน  ฝรั่งเศส  BnF data  เยอรมนี  อิสราเอล  สหรัฐ  สวีเดน  เช็กเกีย 
ภูมิศาสตร์:  มิวสิกเบรนซ์ พื้นที่ 
อื่น ๆ:  NARA  IdRef 2 
ท่าอากาศยานนานาชาติเตินเซินเญิ้ต
โรคอารมณ์สองขั้ว
อาการ

ทั้งความฟุ้งพล่านและความซึมเศร้ามีอาการเป็นปัญหาทางอารมณ์ ทางการเคลื่อนไหวเหตุจิตใจ ทางจังหวะรอบวัน และทางประชาน/ความคิด
ความฟุ้งพล่านอาจมีระดับต่าง ๆ เริ่มจากภาวะครึ้มใจ (euphoria) ที่เป็นอาการฟุ้งพล่านแบบคลาสสิก จนถึงอารมณ์ละเหี่ย (dysphoria) และหงุดหงิด
อาการหลักคือมีกำลังทำอะไร ๆ โดยมีเหตุทางจิตใจ
อาจมีพร้อมกับความภูมิใจในตนหรือภาวะคิดว่าตนเขื่อง (grandiosity) การพูดเร็ว และรู้สึกว่าตนคิดเร็วที่เป็นอัตวิสัย (คือคนอื่นอาจไม่เห็นด้วย) มีพฤติกรรมทางสังคมอย่างไม่ยับยั้ง และความหุนหันพลันแล่น/ทำอะไรตามอำเภอใจ
อาการเกือบฟุ้งพล่าน (hypomania) ต่างกับอาการฟุ้งพล่าน (mania) โดยระยะเวลาที่เป็น คืออาการเกือบฟุ้งพล่านต้องมีต่อกัน 4 วันเทียบกับอาการฟุ้งพล่านที่มีต่อกันเป็นอาทิตย์
และอาการเกือบฟุ้งพล่านไม่จำเป็นต้องรบกวนชีวิตประจำวัน
กลไกทางชีวภาพซึ่งเป็นเหตุให้เปลี่ยนจากคราวฟุ้งพล่านหรือเกือบฟุ้งพล่านไปเป็นคราวซึมเศร้ายังไม่ชัดเจน โดยทิศตรงกันข้ามก็เช่นกัน
อาการ > คราวฟุ้งพล่าน (manic episodes)

คราวฟุ้งพล่านจะเกิดเป็นระยะเวลาอย่างน้อยหนึ่งอาทิตย์โดยมีอารมณ์ดีหรือหงุดหงิด เริ่มตั้งแต่ภาวะครึ้มใจจนถึงอาการเพ้อ 
คนไข้ที่มีอาการฟุ้งพล่านหรือเกือบฟุ้งพล่านโดยทั่วไปจะมีพฤติกรรมหลายอย่างจากรายการดังต่อไปนี้ คือ
พูดเร็วแบบขัดจังหวะไม่ได้ จำเป็นต้องนอนน้อยลง สมาธิสั้น ฟุ้งซ่าน ทำงานเพิ่มอย่างมีจุดมุ่งหมาย กายใจไม่สงบ มีพฤติกรรมที่หุนหันพลันแล่นเป็นไปตามอำเภอใจ มีพฤติกรรมเสี่ยง เช่น มีเพศสัมพันธ์เกิน หรือใช้จ่ายเกิน
เพื่อให้ผ่านเกณฑ์ว่ามีคราวฟุ้งพล่าน พฤติกรรมเหล่านี้ต้องรบกวนการเข้าสังคมหรือการทำงานของบุคคล
ถ้าไม่รักษา คราวฟุ้งพล่านปกติจะคงยืนถึง 3-6 เดือน
คนไข้อาการฟุ้งพล่านบ่อยครั้งมีประวัติใช้ยาเสพติดที่เกิดขึ้นในระยะยาวโดยเป็นการ "ให้ยาแก่ตนเอง"
ในกรณีรุนแรงสุด คนไข้อาการฟุ้งพล่านอย่างบริบูรณ์อาจเกิดอาการโรคจิต คือไม่รู้ว่าอะไรจริงไม่จริง เป็นภาวะที่มีผลต่อทั้งความคิดและอารมณ์
อาจรู้สึกว่าตนไม่มีใครขวางได้ หรือเหมือนกับเป็นคนได้รับเลือก/มีกำหนดพิเศษ หรือกำลังทำภารกิจพิเศษ หรือมีไอเดียแบบเขื่อง ๆ หรือแบบหลงผิดอื่น ๆ
ซึ่งอาจทำให้มีพฤติกรรมรุนแรง หรือบางครั้งต้องเข้า รพ. จิตเวช
ความรุนแรงของอาการอาจวัดได้ด้วยมาตราแบบวัด เช่น Young Mania Rating Scale (สำหรับเด็กและเยาวชน) แต่ความเชื่อถือได้ของแบบวัดเหล่านี้ก็เป็นเรื่องน่าสงสัย
ก่อนเริ่มเกิดอาการฟุ้งพล่านหรืออาการซึมเศร้า บ่อยครั้งมักจะมีปัญหาการนอนหลับ
อาการอื่น ๆ รวมทั้งอารมณ์แปรปรวน ความเปลี่ยนแปลงทางการเคลื่อนไหวเหตุจิต ความอยากอาหารที่เปลี่ยนไป และความวิตกกังวลที่เพิ่มขึ้น อาจเกิดถึง 3 อาทิตย์ก่อนที่อาการฟุ้งพล่านจะเกิด
อาการ > คราวเกือบฟุ้งพล่าน (hypomanic episodes)

อาการเกือบฟุ้งพล่าน (hypomania) เป็นอาการฟุ้งพล่านที่รุนแรงน้อยกว่า นิยามว่ามีอาการเช่นเดียวกันอย่างน้อย 4 วัน
แต่ไม่ได้รบกวนการเข้าสังคมและการทำอาชีพของบุคคลอย่างสำคัญ ไม่มีอาการโรคจิตต่าง ๆ เช่น อาการหลงผิดหรือประสาทหลอน และไม่จำเป็นต้องเข้า รพ. จิตเวช
การใช้ชีวิตทั่วไปความจริงอาจดีขึ้นในคราวเกือบฟุ้งพล่าน นักวิชาการบางส่วนจึงเชื่อว่า เป็นกลไกป้องกันตัวจากความซึมเศร้า
คราวเกือบฟุ้งพล่านน้อยครั้งจะแย่ลงจนกลายเป็นคราวฟุ้งพล่านแบบบริบูรณ์
คนไข้บางคนที่มีอาการนี้มีความสร้างสรรค์เพิ่มขึ้น
เทียบกับคนไข้อื่น ๆ ที่หงุดหงิดหรือตัดสินใจได้ไม่ดี
อาการเกือบฟุ้งพล่านอาจรู้สึกดีสำหรับคนไข้บางคน แม้โดยมากจะรู้สึกว่าทำให้เครียดและเป็นทุกข์
คนไข้ที่มีอาการนี้ มักจะไม่สำนึกถึงผลของพฤติกรรมของตนต่อคนรอบ ๆ ตัว
แม้ครอบครัวและเพื่อนจะเห็นความแปรปรวนทางอารมณ์ คนไข้บ่อยครั้งก็ยังปฏิเสธว่า ไม่มีอะไรผิดปกติ
ที่เรียกว่าอาการเกือบฟุ้งพล่านถ้าไม่มีคราวซึมเศร้าต่อ ๆ มาด้วย บ่อยครั้งจัดว่าไม่เป็นปัญหา ยกเว้นถ้าอารมณ์แปรปรวนอย่างรวดเร็วและควบคุมไม่ได้
อาการจะคงยืนเป็นเวลาหลายอาทิตย์จนถึงหลายเดือนอย่างสามัญ
อาการ > คราวซึมเศร้า (depressive episodes)

บทความหลัก: โรคซึมเศร้า
อาการของคราวซึมเศร้าในโรคอารมณ์สองขั้วรวมทั้งความรู้สึกเศร้าอย่างคงยืน หงุดหงิดหรือโกรธ ไม่สนใจกิจกรรมที่เคยทำให้สุขใจ รู้สึกผิดเกินหรืออย่างไม่สมควร นอนมากหรือไม่พอ ความอยากอาหารหรือน้ำหนักเปลี่ยน ล้า ไม่มีสมาธิ เกลียดตนเองหรือรู้สึกไม่มีค่า คิดถึงความตายหรือการฆ่าตัวตาย
ในกรณีรุนแรง คนไข้อาจมีอาการโรคจิต โดยจัดในภาษาอังกฤษว่าเป็น severe bipolar disorder with psychotic features (โรคอารมณ์สองขั้วรุนแรงโดยมีอาการโรคจิต)
ซึ่งรวมอาการหลงผิดและประสาทหลอน
คราวซึมเศร้าจะคงยืนอย่างน้อย 2 สัปดาห์ และอาจทำให้ฆ่าตัวตายถ้าไม่รักษา
ยิ่งเริ่มอาการในวัยเยาว์เท่าไร โอกาสการมีคราวซึมเศร้าเป็น 2-3 คราวแรกก็มากขึ้นเท่านั้น
เพราะเกณฑ์วินิจฉัยโรคบังคับให้มีคราวฟุ้งพล่านหรือเกือบฟุ้งพล่าน คนไข้จำนวนมากก็จะวินิจฉัยผิดในเบื้องต้นว่ามีโรคซึมเศร้า แล้วรักษาอย่างผิด ๆ ด้วยยาแก้ซึมเศร้า